การเข้าหาหัวหน้า ลาออกในเวลาที่เหมาะสม
คุณอาจจะโผล่หน้าให้เขาเห็น และขอรบกวนเวลาในการพูดคุยสักนิดก็ได้ แค่ให้มันถูกกาลเทศะและใช้ความเคารพอย่างเหมาะสม เขาหรือเธออาจจะอยู่ในช่วงที่ไม่สามารถผละอกจากธุระที่ยุ่งอยู่ก็ได้ หรือคุณอาจจะถามหรือขอหัวหน้าว่า มีเรื่องขอพูดคุยปรึกษาในวันถัดไป เพื่อที่จะได้ช่วยให้พวกเขามีเวลาเตรียมตัวและเคลียร์งาน ก่อนที่จะต้องมาฟังข่าวสำคัญจากคุณ    หากเข้าหาในตอนที่พวกเขายุ่งมากเกินไป มันอาจจะทำให้เกิดความขุ่นเคืองใจกันได้ ดังนั้น หากเป็นไปได้ คุณควรรอจนกว่าหัวหน้าจะมีเวลามากพอรับฟังการแจ้งหรือยื่นใบลาออกของคุณ การซักซ้อมด้วยตนเองก่อนจะช่วยให้คุณพร้อมมากขึ้น ก่อนที่จะเข้าไปทำการแจ้งหรือยื่นใบลาออกกับหัวหน้า ผู้จัดการหลายๆ คนมักมีธุระยุ่ง ดังนั้น พวกเขาจะซาบซึ้งใจกว่า หากคุณใช้เวลาให้กระชับและตรงไปตรงมา อย่ามัวแต่หาถ้อยคำที่เหมาะสม วิธีชักแม่น้ำทั้งห้า หรือสรรหาพิธีรีตองใดๆ คุณแค่เริ่มด้วยการใช้คำพูดประมาณนี้ก็ได้:  "ผมได้คิดเกี่ยวกับทางเลือกอื่นๆ ในเรื่องนี้มาสักระยะนึงแล้วครับหัวหน้า ตอนนี้ผมได้ข้อสรุปแล้วว่าต้องการที่จะออกไปหาประสบการณ์ใหม่ๆ แต่ผมก็ซาบซึ้งใจที่ได้รับโอกาสมากมายจากการทำงานที่นี่ ตอนนี้ผมขออนุญาตแจ้งอย่างเป็นทางการล่วงหน้า" หรือ... "หนูอยากแจ้งให้หัวหน้าทราบ เรื่องที่มีอีกบริษัทหนึ่งมาเสนองานใหม่ให้หนู ซึ่งได้ตอบตกลงไปก่อนหน้านี้แล้ว และจะขอยื่นจดหมายลาออกอย่างเป็นทางการในโอกาสนี้ด้วย ไม่ทราบว่า หากหนูจะลาออกในวันที่ (นับจากวันที่ยื่นไป อย่างน้อยสองสัปดาห์) หัวหน้าจะอนุมัติหรือมีเหตุขัดข้องใดไหมคะ?" เป็นไปได้ว่า คุณอาจร่วมงานกันมายาวนานระยะหนึ่งแล้ว ดังนั้น ไม่ว่าคุณจะออกด้วยสาเหตุใด พวกเขาย่อมจะมีคำถามตามมา จงเตรียมคำตอบที่สั้นและกระชับได้ใจความเอาไว้ หากคุณลาออกเพราะเบื่องานที่นี่ พยายามหาคำตอบที่มันดูดีก็แล้วกัน แทนที่จะบอกว่า “หนู่ไม่ชอบทำงานที่นี่” คุณอาจจะบอกว่า “หนูว่างานนี้คงไม่เหมาะกับหนู หนูถนัดในสายงานอื่นมากกว่าค่ะ” หัวหน้าของคุณอาจจะเห็นคุณค่าของคุณมากกว่าที่คุณคิดไว้ และพยายามยื่นข้อเสนอให้ การแจ้งหรือยื่นใบลาออกอย่างสง่างามและสุภาพนอบน้อม ย่อมมีผลให้เรื่องนี้เกิดขึ้นได้ คุณควรคิดล่วงหน้าไว้ว่า จะยอมอยู่ต่อเพื่อเงินเดือนและผลตอบแทนที่สูงกว่า รวมถึงสวัสดิการและตำแหน่งงานใดๆ ที่เขาหรือเธออาจเสนอให้หรือไม่   การเข้าไปพูดคุยกับหัวหน้าครั้งนี้ ถือเป็นโอกาสในการเจรจาต่อรองครั้งสำคัญด้วย ดังนั้น คุณควรเตรียมพร้อมสักหน่อยและกำหนดลิมิตของตัวเองเตรียมไว้ เช่น หากคุณยังพอใจอ่อนทำงานที่นี่ต่อ คุณต้องการขอเสนอใดตอบแทนบ้าง แต่ลองอ่านข้อชี้แนะด้านล่างสักนิดก่อน เพราะการอยู่ต่อที่เดิม อาจมีผลเสียบางประการ ไม่ว่าคุณจะรับข้อเสนอใดๆ ต้องแน่ใจว่ามีการเซ็นชื่อรับรองและตกลงกันเป็นลายลักษณ์อักษร จากทั้งหัวหน้างาน หัวหน้าแผนก และฝ่ายบุคคลของบริษัทคุณ เมื่อกำลังพิจารณาข้อเสนอ พยายามประเมินสาเหตุที่คุณต้องการลาออกและปกป้องตัวเองไว้ก่อน เช่น ต่อให้มีข้อเสนอปรับเงินเดือนเพิ่มขึ้นให้คุณ แต่ปัญหาที่คุณเผชิญในที่ทำงาน อาจต้องได้รับทางออกมากกว่านั้น เช่น ตำแหน่งงานที่สูงกว่าเดิม (ในกรณีที่ปัญหาของคุณคือการถูกแช่แข็งในตำแหน่งเดิม) หรือต้องมีการย้ายแผนกหรือสาขา (กรณีที่คุณมีความขัดแย้งกับเพื่อนร่วมงานหรือหัวหน้าแผนก/สาขา) ตรงไปตรงมาแต่สุภาพนิดนึง เช่น หากหัวหน้าถามว่า เขาหรือเธอมีส่วนทำให้คุณอยากลาออกหรือไม่ ถ้าใช่ คุณก็ควรจะใช้ทักษะการทูตส่วนตัว ในการปรับแต่งถ้อยคำและท่าทางการพูด  รวมถึงสีหน้า ให้คำตอบอันซื่อสัตย์ดังกล่าวมันพอรับได้ เวลาที่พวกเขาได้ยิน  พูดอีกอย่างก็คือ มันจะไม่มีอะไรดีขึ้นเลย หากคุณใช้คำพูดว่า “ใช่ค่ะ หัวหน้าเพิ่งจะรู้ตัวเหรอ หนูกับเพื่อนๆ คงมีความสุขกว่านี้ ถ้ามีคนอื่นเป็นหัวหน้า” คุณสามารถรักษาความจริงไว้ในขณะที่ใช้ถ้อยคำให้เหมาะสมกว่านั้น เช่น “ก็มีส่วนบ้างนะคะ แต่ไม่ใช่ทั้งหมด เหมือนเรายังไม่ค่อยลงตัวกันน่ะค่ะ หนูปรับตัวกับสไตล์การทำงานของหัวหน้าไม่ค่อยได้ และก็มีบางเรื่องที่หัวหน้าไม่ค่อยเข้าใจสไตล์ของหนู แต่โดยรวมแล้วก็ถือว่าในช่วงที่ผ่านมาเป็นประสบการณ์ที่ดี เพียงแต่หนูตื่นเต้นและเห็นโอกาสในงานใหม่มากกว่า” จำไว้ว่า จุดประสงค์ของการลาออกอย่างสง่างาม ก็คือการรักษาความสัมพันธ์อันดีกับบรรดาเพื่อนร่วมงานทุกคนที่เคยร่วมงานกับคุณมา หากคุณเหวี่ยงทิ้งทวนใส่ทุกคนที่ไม่ชอบหน้า เพราะเห็นว่าไหนๆ ก็จะไปแล้วล่ะก็ คุณอาจไม่ได้รับการอ้างถึงในเชิงบวก หรืออาจไมได้รับการช่วยเหลือบอกต่อเวลามีตำแหน่งงานที่เหมาะกับคุณในที่ใดๆ การวางตัวอย่างเหมาะสม ชาญฉลาด และมีอัธยาศัยไมตรีในช่วงที่ลาออก จะเป็นการการันตีถึงอนาคตอันสดใสและประสบความสำเร็จให้แก่ตัวคุณเอง ระวังไว้ด้วยว่า นายจ้างหรือหัวหน้างานบางคนมักจะไม่ชอบให้ใครเป็นฝ่ายเลือก ดังนั้น จงเตรียมให้แน่ใจก่อนว่า คุณพร้อมที่จะลาออกเดี๋ยวนั้นเลยทันทีก็ได้ ในกรณีที่นายจ้างบางคนมองการลาออกของคุณเป็นเรื่องส่วนตัว ซึ่งเขาหรือเธออาจบอกคุณให้เก็บข้าวของออกไปให้พ้นหน้าทันที โดยไม่ให้โอกาสทำการแจ้งหรือยื่นใบลาออก ดังนั้น จงวิเคราะห์ให้ดีว่านายจ้างของคุณจะเป็นประเภทนั้นหรือไม่ เผื่อใจไว้หน่อย เพราะคุณไม่สามารถคาดเดาพฤติกรรมของคนได้ร้อยเปอร์เซ็นต์หรอก แต่หากเกิดกรณีดังกล่าว คุณย่อมมีสิทธิที่จะเลือก เพียงแต่คุณต้องศึกษากฎระเบียบของบริษัทหรือข้อสัญญาจ้างงานเอาไว้ล่วงหน้า หากไม่มีการทำสัญญาจ้างใดๆ ก็ให้ยึดถือตามกฎหมายแรงงานนั่นเอง ไม่ว่าคุณหรือทางแผนกจะต้องย้ายไปสถานที่อื่น หรือลาออกไปทำงานที่ใหม่ หรือแค่ต้องการหนีหน้าใครบางคนไปให้พ้นๆ คุณก็ต้องเดินออกมาอย่างสง่าผ่าเผย   ยกมือไหว้ (หรือจับมือ) คนที่กำลังจะเป็นอดีตหัวหน้า (อาจจะแอบดีใจ) สำหรับทุกสิ่งที่ผ่านมา และเดินออกไป กลับไปนั่งที่โต๊ะ หรือประจำตำแหน่งงานของคุณสัก 10 นาที ตอนนี้ คุณสามารถเริ่มป่าวประกาศข่าวนี้ให้คนอื่นฟังได้แล้ว แต่อย่าไปนินทาหัวหน้าหรือเจ้านาย พยายามรักษาเชิงเอาไว้ แค่บอกพวกเขาไปว่าคุณจะออกแน่นอนแล้วก็พอ หลังจากที่แจ้งหัวหน้างาน อย่าลืมบอกหัวหน้าแผนก หรือคนที่คุณต้องคอยประสานงานด้วยเป็นประจำ รวมถึงผู้จัดการฝ่ายให้ทราบด้วย พูดในลักษณะที่แสดงความขอบคุณสำหรับการร่วมงานและโอกาสในการทำงานที่ผ่านมาจนถึงจุดนี้  ตัวอย่างเช่น “เราไม่แน่ใจว่าเธอรู้ข่าวหรือยัง แต่เราเพิ่งยื่นใบลาออกไป เพราะต้องไปเริ่มงานที่บริษัทใหม่น่ะ เราแค่อยากมาบอกว่าดีใจที่ได้ทำงานร่วมงานกันมานะ” คนเหล่านี้อาจต้องลาออกไปทำงานที่อื่นเช่นกันในอนาคต ดังนั้น คุณคงอยากให้พวกเขามีความทรงจำที่ดีเกี่ยวกับคุณมากกว่า ไม่มีใครรู้หรอกว่า พวกเขาอาจจะมีผลต่อหน้าที่การงานของคุณในอนาคตก็ได้ หลายคนลาออกในช่วงที่ตนเองรู้สึกหมดเรี่ยวแรง หรือรับภาระในหน้าที่ของตนเองต่อไปไม่ไหวแล้ว ซึ่งอาการดังกล่าวย่อมส่งผลต่อประสิทธิภาพการทำงานที่ลดลง แน่นอนว่า เรื่องแบบนี้ก็น่าเห็นใจอยู่ แต่หากคิดจะลาออก คุณควรเก็บเรี่ยวแรงไว้ทิ้งทวนทำงานชิ้นสุดท้ายให้เจ๋งเป้งที่สุด เพราะในอนาคตคุณอาจจะต้องใช้จดหมายอ้างอิงการทำงานจากเจ้านาย (หรืออาจได้โคจรมาร่วมงานกันอีกครั้ง) ดังนั้น มันจะดีที่สุด หากพวกเขาจดจำคุณในฐานะพนักงานดีเด่นผู้ทุ่มเทจนวินาทีสุดท้าย จงตระหนักว่าตนเองต้องได้รับอะไรชดเชยบ้าง เช่น หากคุณถูกเลิกจ้าง คุณก็ควรจะได้รับเงินชดเชย หรือทางเลือกในการได้รับผลตอบแทนอื่นๆ ซึ่งจะเป็นประโยชน์มาในกรณีที่คุณยังไม่ได้หางานใหม่เตรียมไว้ แต่การลาออกด้วยตนเอง คุณอาจจะไม่ได้รับผลตอบแทนใดๆ จากบริษัทเลย ดังนั้น ในบางกรณี การรอรับสิทธิประโยชน์เหล่านี้ก่อนแล้วค่อยมองหางานใหม่ อาจจะดีกว่า หากคุณต้องการลาออกอย่างดูเหมาะสมที่สุด ก็ไม่ควรปล่อยให้เจ้านายคุณเคว้งคว้าง หรือต้องวุ่นหาพนักงานมาแทนคุณกระทันหัน คุณควรยื่นหรือแจ้งลาออกล่วงหน้าอย่างน้อยสองสัปดาห์ (หรือระยะเวลาขั้นต่ำตามข้อสัญญาก่อนเริ่มงาน) เพื่อที่เจ้านายของคุณจะได้หาคนมาแทนคุณได้ หรือหาวิธีแก้ขัดอื่นๆ ได้ทันการไปก่อน  แม้ว่าในสัญญาจะไม่ได้กำหนดระยะเวลาขั้นต่ำเอาไว้ แต่คุณก็ควรยื่นลาออกล่วงหน้าอย่างน้อย 2-3 สัปดาห์ เพื่อแสดงน้ำใจต่อเจ้านายของคุณ การแจ้งหรือยื่นใบลาออกล่วงหน้าช้ากว่านั้น อาจทำให้พวกเขาหาคนมาแทนไม่ทัน แต่หากยื่นเร็วกว่านั้น อาจทำให้พวกเขาเห็นหน้าคุณแล้วสงสัยว่า ทำไมคุณยังมาป้วนเปี้ยนในออฟฟิศอยู่อีก หลังจากคุณตัดสินใจว่าจะลาออกแน่แล้ว อย่าไปประกาศทั่วออฟฟิศ ทุกชั้นทุกแผนก จนกระทั่งอาจไปเข้าหูหัวหน้างานโดยตรงของคุณ พยายามคิดล่วงหน้าเหมือนเรื่องอื่นๆ และจำไว้ว่าความรู้คือพลัง  ให้เวลาหัวหน้างานหรือนายจ้างของคุณได้ครุ่นคิดสักหน่อย เพราะหากพวกเขาประมวลการพิจารณาและเห็นว่าควรยื่นข้อเสนอพิเศษให้คุณอยู่ การไปป่าวประกาศเรื่องการลาออกไว้ล่วงหน้า จะทำให้บรรยากาศดูกร่อยที่สุด ลองดูก่อนว่าทางแผนกของคุณ จะส่งข่าวเรื่องการลาออกให้คนอื่นๆ ในออฟฟิศรู้ด้วยวิธีใด หัวหน้าของคุณอาจจะใช้วิธีการส่งอีเมลแจ้งอย่างทั่วถึงในคราวเดียว หรือปล่อยให้คุณได้เขียนและส่งในแบบของตัวเองก็ได้ ดังนั้น อย่าเพิ่งไปป่าวประกาศบอกใครๆ จนกว่าจะได้ข้อตกลงในเรื่องนี้ก่อน สิ่งนี้เป็นการแสดงทั้งความเคารพและมีวุฒิภาวะ ซึ่งเพื่อนร่วมงานและหัวหน้าของคุณย่อมจะซาบซึ้งใจ ดังนั้น พยายามทำงานที่ค้างอยู่ให้เรียบร้อยและจัดทำคู่มือในการทำงาน เพื่อส่งต่อให้ใครก็ตามที่อาจจะมาแทนตำแหน่งคุณ รวมถึงการจัดทำไฟล์เพื่อระบุตำแหน่งที่คุณเก็บเอกสารข้อมูลต่างๆ เอาไว้ ในกรณีที่เป็นงานระยะยาวต่อเนื่อง และข้อมูลใดๆ ก็ตามที่คุณคาดว่าคนที่มาแทนควรจะรู้ พยายามจัดเก็บตามลำดับ และติดป้ายเอาไว้ โดยเก็บในที่ๆ ค้นหาได้สะดวกที่สุด คุณคงไม่อยากรับสายโทรศัพท์จากพนักงานใหม่ที่กำลังหัวเสียจากการที่ค้นหาไฟล์ที่คุณเก็บไว้ไม่เจอ หลังจากที่คุณลาออกไปแล้ว เรื่องนี้เป็นเรื่องสำคัญมาก โดยเฉพาะอย่างยิ่งหากคุณทำงานแบบเป็นทีม หลังจากการแจ้งหรือยื่นใบลาออก ล่วงหน้าสองสัปดาห์แล้ว คุณควรนัดแนะกับทีมงานของคุณเกี่ยวกับการหาคนมาสืบทอดหรือมอบหมายงานด้วย
ขอเข้าพบกับหัวหน้า โดยระบุว่าต้องการแจ้งเรื่องสำคัญ. เตรียมให้พร้อม ตรงไปตรงมา และสุภาพ. เตรียมตอบคำถามเกี่ยวกับสาเหตุการลาออก. ไตร่ตรองเกี่ยวกับข้อเสนอที่อาจได้รับ. เน้นการพูดคุยในประเด็นบวก. คิดยาวๆ. ไหว้ ยิ้ม และกล่าวขอบคุณหัวหน้า/นายจ้าง. แจ้งให้ทุกคนที่เกี่ยวข้องกับงานของคุณทราบ. ออกในขณะที่สถานการณ์ยังราบรื่น. วางแผนแจ้งลาออกล่วงหน้า. อย่าเพิ่งป่าวประกาศ. เตรียมการส่งงานต่อ.
https://www.wikihow.com/Resign-Gracefully https://www.wikihow.com/Resign-Gracefully
Meeting with Your Boss Choosing the Right Time to Resign